Jos haluatte esiintyä bändin kanssa, tulee siitä ilmoittaa meille hyvissä ajoin. Teemme settilistamme etukäteen noudattaen ”draaman” kaarta. Ex tempore-vedot sekoittavat, pidentävät esiintymisiä ja etukäteen tehdyn settilistan kappaleita joudutaan karsimaan pois. Ymmärrämme kyllä kun laulu/puhekärpänen puraisee, mutta Joyride ei ole taustabändi, eikä jukeboxi, suosittelemme harkitsemaan karaokelaitteiston hankkimista tilaisuuteen, mikäli enemmänkin ”värssyn” vetäjiä juhlakansasta löytyy. Etukäteen sovitut esiintymiset toimivat parhaiten kun ne tapahtuvat yllättäen, harjoiteltuina, sopivassa sävellajissa ja sovitussa hetkessä.